ประชาชน เกษตรกรจากทั่วสารทิศ เก็บเมล็ดพันธุ์ข้าว ในงานพระราชพิธีพืชมงคลจรดพระนังคัลแรกนาขวัญปี 2566 ที่ท้องสนามหลวง เพื่อนำเมล็ดพันธุ์ไปปลูกเป็นสิริมงคลในฤดูทำนา
บรรยากาศภายหลังจากเสร็จงานพระราชพิธีพืชมงคลจรดพระนังคัลแรกนาขวัญปี 2566 ที่บริเวณท้องสนามหลวง มีประชาชน เกษตรกร ทั้งในพื้นที่กรุงเทพมหานครและต่างจังหวัดต่างตั้งใจเข้าเก็บเมล็ดพันธุ์ข้าว บนแปลงนาพระราชพิธีจรดพระนังคัลแรกนาขวัญ โดยส่วนใหญ่มีความตั้งใจจะนำเมล็ดพันธุ์เหล่านี้ กลับไปเก็บบูชา เพื่อความเป็นสิริมงคลของการเริ่มต้นฤดูกาลทำนาปี ทั้งนี้จากการสอบถามประชาชนส่วนใหญ่ที่มารอรับเสด็จและตั้งใจมารับเมล็ดพันธุ์ข้าวต่างกล่าวเป็นเสียงเดียวกันว่า มีความตั้งใจเป็นอย่างยิ่งที่จะมารอเก็บเมล็ดเพื่อจะนำเมล็ดพันธ์ข้าวไปปลูก ซึ่งเชื่อว่าเมล็ดพันธุ์จะให้ความสมบูรณ์สำหรับพันธุ์ข้าวพระราชทานที่ใช้ในพระราชพิธีปีนี้มีทั้งสิ้น 6 สายพันธุ์ น้ำหนักรวมทั้งสิ้น 2,244 กิโลกรัม แต่ละสายพันธุ์มีความโดดเด่นที่แตกต่างกันได้แก่ พันธุ์ขาวดอกมะลิ 105 ,พันธุ์ปทุมธานี 1 ,พันธุ์กข 6 ,พันธุ์กข 87 ,พันธุ์กข 85 และ พันธุ์กข 43 เป็นต้น